
Prorector magnifice, Procancellarie perillustris, 
Professores Doctores Collegae omnium ordinum 
summe reverendi consultissimi experientissimi am- 
plissimi, Commilitones humanissimi, Auditores 

ornatissimi. 

tyuamquam laudes virorum in aliquo genere reruni 
publicarum vel litte rarum praestantium, quibus celebran- 
dis nostra aetas magno opere delectatur, in memoria 
rerum praesentium vel nuper actarum versari solent, ta- 
rnen huius diei celebrationem , quae ad res longius re- 
motas animos nostros avocare nos iubeat, non puto 
mea commendatione apud vos egere. Nam redeunte eo 
die, quo trecentis abhinc annis Philippus Melanchthon 
mortuus est, memoriam viri praeclarissimi ita per univer- 
sam patriam excitari vidistis, ut in communi hominum 
pietate propriam partem suo iure haec sibi vindicet aca- 
demia. Et quoniam ille non magis institutis et praecep- 
tis ecclesiae quam studiis litterarum emendatis de rebus 
nostris bene meruit, quorum alterum magnae popüli 
parti salutem attulit, alterum communi consensu omnium 
probatum est, Christianae fidei sacra non videbantm* 
nisi in sacra aede recte coli posse, sicut nuper fecimus. 
Nunc hic dies liberalium artium praedicationem expetit, 
ut summi praeceptoris recordatione erecti bonis auspiciis 
novum studiorum nostrorum cursum ingrediamur. Nam 
de hac parte ut mihi dicendum esse existimem, non so- 
lum honorificentissimum mandatum postulat senatus aca- 

demici, qui ab amplissimo philosophorum ordine inter- 
pretem suae pietatis constitui voluit, verum etiam gravis- 
simus auctor monet, ipse Melanchthon, qui ea oratione, 
qua suscepto munere professoris de corrigendis studiis 
adulescentiae graviter et ornate dixit, plane indicasse 
mihi videtur materiam, a qua suae laudis argumentum 
duci apud posteros in academica certe oratione vellet. 
Sed ut rem dignam esse video, quae hoc die et hoc 
loco, in hoc consessu virorum litteratisshnorum , in hac 
Corona adulescentium omni generi litteraruin deditorum 
explicetur, ita me nec rerum scientia nec oratoria facul- 
tate parem tantae rei laudatorem esse sentio. Verum 
tarnen senatui et ordini nostro dicto audiens esse malui, 
quam aut vestrae diftidere voluntati aut meo labori par- 
cere, praesertim in eo viro laudando, quem nulli um- 
quam labori pepercisse scirem ad illud litterarum genus 
in quo ipse versor vel laudaudum vel adiuvandum. Ne- 
que enim vereor ne quis meam me causam agere arbi- 
tretur aut tenui argumento dignitatem rei me minuere 
dicat, cum Graecarum et Romanarum litterarum studiis 
hanc laudem, quae mihi in Melanchthone praedicanda 
est, tribuendam esse contendo. Tain aperte enim ipse 
quid de his litteris sentiret ea oratione quam dixi pro- 
fessus est, ut ilüus potius consilio duci quam meas ra- 
tiones sequi debeam. Ergo in hunc campum non invi- 
tatur, sed cogitur oratio mea, ut aucto humanitatis stu- 
dio omnem doctrinam et academicam institutionem a Me- 
lanchthone emendatam esse ostendam. 

Atque ut inde proficiscatur oratio, unde ipsius Me- 
lanchthonis studia profecta sunt, de litteris recte trac- 
tandis Ulis temporibus acerrima erat hominum dissensio, 
quam studiis antiquitatis primum excitatam esse con- 

stat. Non ita multi qiüdem initio apud maiores nostros 
extiterunt qui ad hoc Studium se conferrent, iique , si 
paucos exceperis, neque eruditione neque elegantia lau- 
dem Italorum, quos imitabantur, adsecuti sunt. Sed 
sano iudicio praediti veterum scriptorum libris certissi- 
mum praesidium ad iuveututem bene instituendam para- 
tum esse intellexerunt et, quae fuit religiosissimorum ho- 
minum diligentia ac modesüa singularis, ad hanc unam* 
rem omni studio incubuerunt. Nu Iiis praemiis vel hono- 
ribus invitati elementa doctrinae emendare, teneros pue- 
rorum animos certa cogitandi scribendique norma pro- 
posita regere et bonorum scriptorum lectione ad huma- 
nitatem informare conabantur. Ita scholae quaedam pri- 
mum in inferiore Germania, mox etiam in non nullis 
urbibus superioris Germaniae institutae sunt, quibus firma 
hberalium artium sedes non in breve tempus, sed in om- 
nem posteritatem duratura munita erat. 

Horum virorum studiis summa pertinacia se opposue- 
runt universitates litterarum, in quibus tunc disciplina 
scholasticorum regnabat, non illa antiqua, quae acumine 
sententiarum et subtilitate disserendi admirabilis fuit, sed 
forma quaedam disputandi longo imitatorum usu depra- 
vata. Non solum philosophorum inventa argutis dispu- 
tationibus inplicata tenebantur, sed etiam Christianae 
doctrinae praecepta iisdem artibus inpedita erant, ita ut 
res natura simplices longis disputationibus perturbatae 
et ingenti commentariorum mole (»brutae traderentur. 
Eademque erat ratio iureconsultorum, qui soli fere prae- 
ter theologos docti haben solebant. Nam Iii quoque sim- 
plici et genuina antiquitatis doctrina neglecta solam 
commentatorum auctoritatem amplectebantur. Nihil dico 
de reliquis artibus, de quibus quaecumque praecipieban- 

tnr prorsus ab iis pendebant, quae aliquot saeculis ante 
viri quidara praestanti ingenio Aristotelis doctrinam se- 
cuti commentati erant. Nimirum id tum omnino honri- 
nes sequebantur tarn in institutis sacris et civilibus quam 
in studiis litteraruin ad rationem ecclesiae accommoda- 
tis , ut auctoritatem rerum traditarum suspicerent suoque 
ingenio diffisi ea quae a maioribus excogitata erant so- 
litis artibus probaren t. Tain severae autem dominatio- 
nis vinculis cum omnis rerum divinarum et humanarum 
scientia constricta esset, mirum non est nova litterarum 
studia vehementer displicuisee hominibus veteri discipli- 
nae deditis; qui sibi soli gravitatem doctrinae tueri vide- 
bantur, istos inauditae cuiusdam elegantiac studiosos de- 
spiciebant, poetas vel Graeculos vulgo contumeliose vo- 
cabant, pestem ac perniciem litterarum esse clamitabant, 
a sanctis vero litterarum sedibus incorruptis scilicet et 
more maiorum munitis istam vel levitatem vel inpieta- 
tem omnino arcendam esse existimabant. Itaque nec 
Rudolphus Agricola, a quo primum antiquarum littera- 
rum studia ex Italia ad Germanos translata sunt, in Hei- 
delbergensem Universitäten) vocatus quicquam effecit con- 
tra inveteratam disciplinam, et quicumque postea ean- 
dem rationem secuti publice litteras docere in universi 
tatibus instituerunt vel per vim vel per insidias pulsi sunt. 
Maxime autem controversia per aliquot annos agitata 
adparuit, cum contra Ioannem Reuchlinum, quem nna 
cum Desiderio Erasmo fortissimum propugnatorem inge- 
nuarum litterarum in Germania fuisse constat, iliud cer- 
tamen theologorum Coloniensium exardescebat In quo 
certamine cum ab utraque parte acerrime pugnaretur, 
neque quisquam qui laudem doctrinae petebat non alter- 
utram partem sequeretur, primum certae factiones con- 

stitutae sunt, quarum altera vetus studiorum genus diu- 
turno usu sancitum et per omnes universitates propaga- 
tum tuebatur, altera novam rationem studiis Graecarum 
et Romanarum litterarum modo excitatam et vix in pau- 
cis scholiß efflorescentem defendebat. 

In hac igitur studiorum contentione Melanchthoni 
quid sequeretur natura praescripserat. Generis enim co- 
gnatione coniunctus erat cum Reuchlino. Qui cum egre- 
giam indolem pueri bonae spei plenam perspexisset, pa- 
tre mortuo eius educationem suscepit et non solum bo- 
nis praeceptoribus constitutis et Graecis libris paratis 
eius utilitati optime consuluit, sed etiam tanta sui admi- 
ratione atque amore animum omnis laudis cupidura in- 
plevit, ut et tunc hoc exemplum sibi sequendum propo- 
neret et postea huic se omnia debere grato animo pro- 
fiteretur. Quo factum est ut in universitate Heidelber- 
gensi (nam eam primum adierat, quoniam vicina erat 
patriae urbi) de eraditione pueri et eximia Graecae lin- 
guae scientia, qua pollebat, magna esset omnium existi- 
matio. Mox vero, cum puero quattuordecim annorum 
su m mos in philosophia honores concedere iniquius vide- 
retur doctis hominibus, iratus Tubingam se contulit. Ubi 
et tristes scholasticorum contentiones acriter in illa uni- 
versitate exercitatas accuratius cognovit et antiquitatis 
studia, quae tum maxime ibi radices agere coeperant, pe- 
nitus adamavit. Neque tarnen linguarum scientiam quam- 
vi8 perfectam sufficere ei qui excellentius se gerere in 
litteris vellet intellexit, sed rerum plurimarum cognitione 
ad perficiendam humanitatem. opus esse vidit Et cum 
neque cerös finibus descripta essent genera litterarum, 
neque sua cuique disciplinae constdtuta esset ratio , sicut 
hodie magno cum fructu factum est, Melanchthon per 

latissimum litterarum campum vagatus omne genuß eru- 
ditionis, cuius copiam sibi factam esse videbat, cupide 
expetivit brevique tempore universam doctrinam, qua illa 
aetas gaudebat, animo conplexus est. Sedem autem et 
domicilium studiorum in Graeca Romanaque antiquitate 
conlocaverat, ad quam cognoscendam ita laborem suum 
tarn quam ad fontem omnis sapieutiae revocabat, ut fruc- 
tuosa rerum ubertate animum generosum aleret, non 
perturbaret varietate molesta. Itaque et veteres scripto- 
res continuo vel solus vel cum amicis legebat et ab his 
in eadem universitate initium docendi fecit. Praecipue 
vero studio Graecae linguae, cuius in paucis peritus 
erat, excitato animos adulescentium inflammavit. Ea 
res ciun statim intellegeretur quantam vim habitura esset 
ad theologiam et philosophiam quae tum erat mutan- 
dam, fieri non potuit quin alii laudibus efferrent, alii 
invidia persequerentur adulescentem rem periculosissi- 
mam parantem. 

Sed neque in his regionibus tantae res perfici pote- 
rant, neque his tantum studiis, in quibus tum habitabat 
Melanchthon, illa divina ingenii vis destdnata erat. Nam 
paucis annis post a Friderico Saxoniae principe auctore 
Reuchlino Vitebergam vocatus est, ut Graecas litteras in 
nova universitate doceret. Erat ea urbs tunc vehemen- 
ter commota emendatione rerum sacrarum a Martino 
Luthero fortiter suscepta, eaque studia ita omnium ani- 
mos occupaverant, ut quicumque in hoc coetu hominum 
viveret ad ea necessario raperetur. Melanchthon autem, 
qui facile intellegeret, quaje esset eorum quae Lutherus 
moliebatur cum suis studiis coniuncdo et necessitudo, 
nbi primum in illam m*bem venit, mirandum in modum 
incredibili ardore et robore talis viri movebatur. Nec 

minus Lutherus in illo copiam doctrinae, morum elegan- 
tiara, ingenii aciem diligebat. Sic nata est mutua utrius- 
que viri admiratio, ex admiratione amor, ex amore ami- 
citia illa atque familiaritas , quam plane divino consilio 
constitutam esse ad rem ab utroque susceptam recte in- 
stituendam et feliciter perficiendam iure existimabimus. 
Sed qua n tum illud ad Lutherum adiuvandum valuerit 
non meum est uberius persequi : illud dicam, Melanchtho- 
nem hac Lutheri amicitia plane quid sibi propositum es- 
set perspexisse. Nam cum reliqui, qui illo tempore anti- 
quarum litterarum studiosi erant, per exiguum fere tem- 
pus illos qui sacris rebus euiendandis operam dabant 
studiose sequerentur, mox, quia vel miuus digna haec 
suis studiis vel etiam infestu esse putabant, eam socie- 
tatem omitterent, Melanchthon tautam tamque adsiduam 
operam in Sacra doctrina coulocavit, ut iis quae in hoc 
genere praestitit iam fere obscurentur praeclara de stu- 
diis humanitatis merita. Et profecto de gloria eruditionis, 
quam ille pro virtute ingenii non minorem in liberalibus 
artibus nancisci poterat, quam nactus est in theologia, 
haec rerum sacrarum cura detraxit plurimum, sed eadem 
ad communem usum vitae summam ei paravit auctorita- 
tem. Nam haec est rerum humanarum lex et vitae pu- 
blicae ratio, ut qui hominum studia contemnat, sua ad- 
miretur, ne summa quidem ingenii vi et doctrinae copia 
quicquam efficiat, vitae quidem hominum consulere non 
possit nisi qui ita eorum studia sequatur, ut sui ingenii 
praestantia ea ducat et corrigat. Atqui sacris rebus tunc 
omnis ratio rei publicae continebatur. Hac cura igitur 
suscepta et cum studiis humanitatis coniuncta ut propriam 
laudem adsecutus est Melanchthon, ita quidquid in utro- 
que genere effecit ab hac societate profectum esse dicimus. 

Nam quia olim barbarie Scotistarum quam dicit intro- 
ducta et studia litterarum et ritus atque doctrina eccle- 
siae corrupta essent, unani utrique rei salutem quaeren- 
dam esse videbat. Quidquid a Graecis et Romanis vel 
ad animum excolendum vel ad ingenium acuendum ex- 
cogitatum esset adsciscendum esse, ut errores hominum 
tarn in sacris rebus quam in studiis litterarum propagati 
tollerentur, integram et incorruptam formam doctrinae 
Christianae stare non posse nisi cultu literarum restituto, 
eandem non posse corrumpi, ut non eadem contaminatae 
labe litterae pessumdarentur. Mirum est, quam perspi- 
cue haec, quae per totam vitam secutus est, vix viginti 
et unum annos natus, tum cum munus Vitebergense ini- 
bat, exposuerit. Erat enim ei singulari naturae beneficio 
et educationis bonitate tributum ut facultates animi ma- 
turo ad perfectionem adduceret. > 

Habetis a quibus principiis profectus sit Melanchthon 
in studiis iuventutis emendandis: nunc quibus rebus id 
quod sibi proposuerat perfecerit considerate. Tribus au- 
tem artibus, grannnatica dialectica rhetorica, tum ex 
more antiquitus tradito prima iuventutis studia contine- 
bantur. Quod institutum tenuit quidem Melanchthon, sed 
ita tenuit, ut novis libris, qui ad illas artes docendas 
melius accommodati essent, conpositis viam ac rationem 
docendi mutaret. Et in grannnatica quidem instatutione 
utebantur tum libris quibusdam trecentis fere annis ante 
8cripti6, quibus non vetus Romanorum sermo docebatur 
(nam Graeca quidem prorsus ignorabant); sed eius ipsius 
aetatis consuetudinem a pristina et genuina Latinitate 
longe alienam sectabantur. Nimirum a sanctitate eccle- 
siae, quae illa barbarie delectabatur, hoc dicendi ge- 
nus non solum excusationem verum etiam commen- 

dationem habebat. Huius modi libri cum postea ar- 
gutis et pro captu eius aetatis doctis coinmentariis ex- 
positi essent, maximeque in ea parte, in qua olim lauda- 
biliter elaboraverant, syntacticam dico, inufcilis scholasti- 
corum subtilitas in dies grassaretur, et cum ii qui ne 
unum quidem veterem scriptorem legissent grammaticam 
artem docerent, his igitur instrumentis doctrinae paratis 
faciie intellegitur quibus molestiis Latini sermonis institu- 
tio inpedita fuerit, Quid? quod initia artis tarn longis 
tamque ineptis argutiis obstricta erant, ut in declinationi- 
bus nominum et verborum discendis pueros decem per 
annos teneri ac ne tarn inmenso quidem labore rem per- 
discere Lutherus quereretur. Huic pesti in primis obsi- 
stendum esse ratus Melanchthon, qui grammaticam artem 
nutricem esse omnium artium intellegeret, ad eam 
emendandam vix e pueris egressus operam adhibuit. 
Itaque Ulis argutiis abiectis , usu dicendi in veteribus 
scriptoribus diligenter observato et legibus artis ab anti- 
quorum grammaticorum doctrina petitis, utilitate autem 
discentium bene perspecta et Graecam etLatinam gram- 
maticam conposuit. Quibus libris cum artem ad genui- 
num puri sermonis fontem revocaret et animos discen- 
tium saluberrima regularum disciplina regeret, dici ne- 
quit quanto opere cognitionem utriusque linguae et scrip- 
torum i d teil ec tum adiuverit. Nam ita cum lectione scrip- 
torum artem copulavit, ut his relegendis exponendis 
ediscendis regulas bene cognitas firmari iuberet. Sed 
Graecum aermonem origine vocabulorum et usu scripto- 
rnm bene cognito disci satis esse putabat. Latina gram- 
matica, quia hoc solo sermone tum communiter docti 
homines utebantur, certam loquendi et scribendi rationem 
tradi volebat. Nam propriam et simplicem orationis for- 

mam in primis decere hominem eruditum existimabat. 
Illud etiam vidit, ad acuendum ingenium plurimum va- 
Iere Latine scribendi exercitationem, et Ciceronem secu- 
tus, qui stilum optinium dicendi effectorem esse praedicat, 
adsiduo scribendi usu pueros et adulescentes exerceri at- 
que ad hunc finem omnem disciplinam dirigi iussit. 

Ad grammaticam artein ex iustituto tum discendi 
more proxime accedebat dialectica. Quam artem ipsam 
quoque Melanchthon per se omnino necessariam esse 
iudicabat, quoniam legibus definiendi dividendi argumen- 
tandi traditis iudicia hominurn regeret; sed eaudem tum 
quidem prorsus abiectam non artem, sed umbram artis 
inünitis erroribus inpeditam esse existimabat. Voluit 
autem eam , ut suae integritati redderetur et ad usum 
iuventutis aceommodaretur, cum rhetorica arte coniungi. 
Hanc enim, quia non solum ad bene dicendum sed etiam 
ad prudenter intellegenda scripta aliorum animos prae- 
pararet, non minus utilem esse in bonis scriptoribus le- 
gendis et in controversiis in omni genere litterarum iudi- 
candis. Utramque igitur commune quoddam vinculum 
habere et quasi cognatione quadam inter se contineri; 
altera iudicandi, altera loquendi praecepta tradi. Itaque 
et dialecticam et rhetoricam artem non solum scholis 
publice habitis magno audientium assensu docuit, sed 
etiam libris cupide a multis petitis exposuit. In utraque 
arte autem prorsus veteres praeceptores , Aristotelem 
Ciceronem (^uintilianum, secutus est; quorum praecepta 
apte disposita, perspicuo et eleganti sermone explicata, 
breviter et distincte descripta in artis tbrmam redegit. 
Atque hic dicendum mihi est non in dialecticis solum, sed 
in universa philosophia Melanchthonem plurimum tribu- 
isse Aristoteli eique per totam vitam adsidue operam 

dedisse. Nam sicut olim adulescens i<l sibi tamquam 
rem praeclarissimam et vita sua dignam proposuerat, ut 
verba summi philosophi ab erroribus posteriore aetate 
admixtis liberata restitueret, ita postea integram Aristo, 
telis doctrinam in omnibus philosophiae partibus aperire 
conatus est. Placuit autem ei Aristoteles prae reliquis 
philosophis cum propter rerum ubertatem et proprietatem 
sermonis tum propter egregiam disputandi ratio nem et, 
ut ipse dicebat, methodum. Nam hac potissimum omnes 
philosophos atque ipsum Platonem, laudabilem sane gra- 
vitate sententiarum et vi dicendi, sed liberius in disse- 
rendo evagantem eaque de causa discentium utüitati 
minus consulentem , longe superari ab Aristotele iudica- 
bat. Methodum porro in omni genere litterarurn rem 
unam omnium maxime necessariam esse dicebat; qua 
neglecta illas sophistarum artes, quae maximas turbas 
et in ecclesia et in re publica peperissent, denuo secu- 
turas esse. Quare ab Aristotele , uno et solo methodi 
artifice, omnino viam et rationem omnibus, qui litteris 
operain dare cuperent, discendam esse. Neque mirum 
est quod eius rei eundem ducem esse voluit, a quo Uli 
contra quos acerrime pugnabat profecti erant. Quid 
enim? in Christiana doctrina emendanda num illud age- 
bant principes viri, ut novas res in lucem proferrent, 
annon vetera instituta et praecepta ab erroribus postea 
arbitrio hominum admixtis purgare studebant? Idem igi-. 
tur Melanchthonem cum in reliquis studiis tum in Ari- 
stotelis philosophia ab ineptiis commentatorum vindicanda 
secutum esse dico. Atque haud scio an hanc primariam 
misse causam dicam, cur illa Melanchthonis et Lutheri 
amicitia in magna utriusque viri diversitate tarn cito con- 
tracta fuerit et tarn certa constiterit, quod uterque non 

tarn novarum rerum inventorem quam priscae disciplinae 
instauratorem se et esse et haberi volebat. 

Sed ut redeat oratio unde digressa est, Iiis artibus 
quas dixi bene institutos adulescentes ad altiores philo- 
sophiae partes duci volebat Melauchthon. De quibus 
quae ipse scripsit, initia doctrinae physicae, Ubrum de 
anima, philosophiae moralis epitomen, ea ut iuventuti in- 
stituendae destinata erant, ita in praeceptis Graecorum phi- 
losophorum, in priuiis Aristotclis, comparandis, iudicandis, 
1 ad usum iuventutis accommodandis versantur. Et quoniani 
iam eö usque progressus est, ut communi philosoplüae no- 
mine omnem eruditionem ex antiquo tempore nobis tradi- 
tam conplecteretur, ne historiam quidem rerum gestarum 
ab hac principe et domina litterarum alieuam esse voluit. 
Sed ut taceam, quae ipse de hoc genere laudabiliter et 
ad iuventutis institutionell! utiliter conposuit, antiquitatis 
studiis hanc quoque partem egregie illustravit. Nam et 
sermo Latinus exemplo veterum scriptorum emendatus 
et Studium rerum praeteritarum auctum est, et critica 
arte, quae in rebus scribendis vel maxime necessaria est, 
semel ad aliquam partem adlübita non poterant non fa- 
bularum et superstitionis tenebrae, quae in hoc genere 
regnabant, removeri. 

Iam vero qui in Graecorum et Romanoruin doctrina 
omnis scientiae fundamenta, sicut dixi, posita esse puta- 
bat, quantum ipsorum veterum scriptorum lectioni tri- 
buerit facile existimari potest Tarn orationes publice ha- 
bitae quam libri ab ipso scripti pleni sunt laudis vete- 
rum scriptorum, pleni adhortationum, quibus illos adsidue 
legendos adulescentibus commendabat. Sapientissime au- 
tem praecepit paucos eosque optbnos scriptores uni cui- 
que eligendos esse, hos, priusquam ad reliquos propera- 

retur, iterum atque iteruin evolvendos et ita tractandos 
esse, ut penitus cognoscerentur. Et quo facilius omnibus 
aditus ad veteres scriptores pararetur, singulari studio 
optünos Graecorum et Romanorum poetas oratores hi- 
storicos pJ ilosophos publice interpretabatur. Qua in re 
sanum iudicium et doctrinam viri admirari licet. Nam 
multi tum reconditam quandam sapientiam commenti al- 
legoricam quam dicebant interpretationem sectabantur, 
qua sola perfectus vel sacrorum vei profanorum librorum 
intellectus pararetur: fiierunt etiam qui quadrifariam 
quemque locum interpretandum esse, ut plane intellege- 
retur, docerent. His igitur nugis contemptis Melanchthon 
unam et certam unius cuiusque loci sententiam esse do- 
cebat, quae lingua bene cognita facile perspici posset. 
Praeterea vero explicata et rerum traditarum praestantia 
et magnitudine animi, qua veteres scriptores excellunt, 
animos etiam legentiuni formari voluit. Ab his enim 
praeclarissima in omni genere virtutis exempla propo- 
sita, ab Ms quid pulchrum, quid verum, quid honestum 
esset miüto rectius quam ab istis recentibus perversae 
doctrinae praeceptoribus expressum, ab his omnia, quae, 
quia ad perficiendam hominis indolem valent, nobilissimo 
humanitatis nomine appellamus, pulcherrime descripta 
esse. 

Lougum est dicere, quid haec saluberrima Melanch- 
thonis praecepta ad institutionem scholarum emendan- 
dam valuerint. Nullum ea aetate gymnasium condi- 
tum, nullum instauratum est — condita autein et in- 
staurata esse constat plurima — , in quo non huius con- 
silium a principibus et civitatibus peteretur: amici etau- 
ditores eius in Scholas eo auctore institutas vocati novam 
docendi rationem propagaverunt, leges ab ipso scholis 

Saxonicis scriptae pro norma rectae disciplinae habeban- 
tur, libri eius, quos supra memoravi, per ducentos fere 
aimos a praeceptoribus et discipulis tractabantur. Sed 
universitates etiam litterarias his rationibus in suam 
dignitatem restitutas esse adparet. Neque enim eo con- 
silio oUni conditas esse universitates litterarias constat, 
ut magistratus et miuistri rerum publicarum institueren- 
tur, neque ad nunc finem academicam institutionem di- 
rigendam esse dicinius, ut scientia rerum ad usum vi- 
tae necessariarum tradatur; sed illud sequimur, ut adu- 
lescentes doctrinam pcrdiscant litterarum. Unde cum 
illud sequatur nccessario, ut sollertcs civitatibus ministri 
praebeantur, fructus hic est studiorum utilissinms, non 
finis. Ad hanc igitur rem quid tandem utilius parari po- 
terat, quam quod a Melanchthone institutum esse de- 
monstravi, ut orbe quodam liberalis eruditionis descripto 
hoc omnes, in quocumque genere litterarum versari 
vellent, erudirentur? Nam nihil acrius vel saepius vitu- 
peravit, quam illam prioris aetatis pravitatem, quod hu- 
manitatis studiis neglectis adulesceutes ad theologiam 
vel iuris scientiam vel medicinam properarent, celeri 
cursu arrepturi quod ad usum vitae et ad quaestum fa- 
ciendum conducere videretur. Lepide illos conparat cum 
stulto quodam homine, qui, cum struem lignorum in cu- 
linam auferre iussus esset, inep^to sane instituto, ut dif- 
ficiliorem laboris partem integris viribus conficeret, pri- 
mum ea quae in infimo loco posita eraut movere coepit. 
Quare diligenter adhortatus est adulescentes , ut certos 
gradus discendi tenerent. Quibus qui iusto ordine ad 
severiores disciplinas ascenderet, eum et certo illas per- 
discere et animo liberaliter culto simul illud cognoscere, 
quem ad modum sua doctrina ad vitam hominum emen- 



Digitized by Google 



IT 



dandam uteretur. Praecipue vero theologiam, cui quau. 
tum malum adferrent rüdes litterarum homines ipse et 
anabaptistarum insania et litigatorum quorundain pervi- 
cacla expertus erat, instructam esse volebat liberalibus 
artibus. Nam his tantum aditum ad fontes doctrinae 
aperiri, libertatem iudicii firmari, eam denique faculta- 
tem parari, quam theologis in primis petendam esse di- 
cebat, ut societati generis humani consulere possent. 
Iuris autem scientiam, cui uaam salutem a Romano 
iure paratam esse videbat, intellegi non posse sine accu- 
rata linguae Latinae et multiplice rerum Rumanarum 
cognitioue iterum iterumque praedicabat. Quin etiam 
medica ars et rerum naturaiium seien tia, ut tum res 
erant, quoniam in hoc quoque genere omnia scholasti- 
corum praeeeptis tenebantur, Graecis fontibus apertis 
egregie adiuta est. Ut paucis dicam, in omni genere 
litterarum egregia Melanchthonis opera effectum est, ut 
traditarum opinionum dominatione sublata acre rerum 
investigandarum Studium, libertas iudicandi, amor litte* 
rarum incorruptus excitaretur. Et cum iam periculum 
esset, ne emendata religionis forma ad novam quandam 
scholasticorum artem delaberetur, antiquarum litterarum 
utilitas autem levitate honünum periret, Melanchthon 
Christianae doctrinae cum studiis humanitatis coniunetio- 
nem stabilivit perpetuam, quam nulla umquam vel te- 
meritate vel prava religione diremptum iri confidimus. 

Sed nimis inperfectam fore video laudationem viri 
non minus propter animi virtutes quam propter doctrinae 
copiam laudabilis eoque ad iuventutem erudiendam in 
primis apti, nisi de hac quoque parte pauca dixero. 
Multum sane ad hanc virtutem perficiendam contulit 
egregia indoles naturae, multum parentum et magrstro- 

2 



18 



rum pietas, multum sanctitas Christianae doctrinae, cui 
et puer sacris libris diligenter legendis se conmiserat et 
postea adsidue operam dedit; sed eum ingenii habitum, 
quem maxime in Melanchthone admiramur, nulla re ma- 
gis conformatum esse dixerim, quam liberalium artium 
studio. Primum enim accurata Graeci et Latini sermo- 
nis cognitione maturo promptam illam iudicandi faculta- 
tem, quam vel in primis studio linguarum firmari constat, 
sibi paraverat, eamque ad omne litterarum genus summa 
cum utilitate transtulit. Deinde veteres scriptores opti- 
mos dicendi magistros esse existimans, ab his simplex et 
perspicuum et emendatum genus dicendi didicerat. Quod 
cum nullum esse posse videret, nisi plana rerum expo- 
sitio accederet, cumque ardentissimo esset veritatis amore, 
summam in rebus quaerendis adhibebat severitatem. 
Nulla difficultate vel labore absterritus omnia tanta dili- 
gentia secum pervestigabat et excutiebat, ut plane illam 
rerum et verborum perspicuitatem , quae in veterum 
scriptorum libris elucet, imitatus esse videatur. Praeterea 
Graecorum et Romanorum disciplina institutus illam in 
disputando temperantiam et honestatem sibi paraverat, 
raram illis temporibus virtutem, quam ne in acerrimis 
quidem contentionibus umquam turpi contumelia contÄ- 
minari passus est. Postremo ex eruditione cum modestia 
singulari coniuncta natus est placabilis hominis animus. 
Quem qui vel olim vituperaverunt vel nunc vituperant, 
quod aliquando communi temporum calamitate oppressus 
indignius obtemperare adversariis videbatur, ne Uli non 
cogitaverunt, hac ipsa moderatione bonam causam, quam 
numquam deseruit, saepe conservatam esse, culpam 
vero siquam aliquando contraxit, eius rei magnam par- 
tem hominum inperitorum pertinaciae deberi, qua profli- 

gari salutem aegre stabilitam magno cum dolore ride- 
bat. Kam sie statuebat, vera eruditione nullum esse cer- 
tius vinculum ad concordiam hominum constituendam. 
Quam quo gravius perturbari contumeliosis controversiis 
sentiebat, eo acrius nitebatur ut ipse perfectae humani- 
tatis imaginem referret. Summa in eo erat liberalitas, 
summa comitas, summa tarn morum quam orationis 
probitas nullis fucata simulandi arüfieiis; sui commodi 
erat neglegens, publicae salutis Studiosus, communi uti- 
litati et studio litterarum, quod quidem ab illa segregari 
non posse iudicabat, unice serviebat, adeo ut vel dorne- 
sticos dolores prae publicis contenmeret , sibi nullam la- 
boris mercedem expeteret, nisi quae ipsa laboris iueun- 
ditate contineretur. 

Tantis igitur ingenii virtutibus praeditus cum plus qua- 
draginta annos Vitebergae litteras doceret Melanchthon, 
ita prineipatum in illa universitate tenebat, ut sua aueto- 
ritate non quaesita, sed quae ultro sequebatur, omnem 
studiorum rationem regeret et clarissima luce cunetam 
patriam illustraret. Nam fama praeclarissimi viri per uni- 
versam patriam celebrata, praesertim cum ipse publicis 
negotiis per diversissimas Germaniae partes districtus la- 
ti6sime auetoritatem suam propagaret, ex omnibus re- 
gionibus adulescentes ad eum audiendum magno nu- 
mero confluxerunt. Duo milia auditorum uno tempore 
eius scholis interfuisse dicuntur. Quin etiam praeeepto- 
res multi per turbas rerum sacrarum domo pulsi in Vi- 
tebergensi universitate sibi sedem certissimam paratam 
esse videbant. Sic hoc duce in illa urbe tum primum 
illud effectum est, quod maxime patriis universitatibus 
propositum esse existimo eoque exemplo proposito paul- 
latim reliquae imitatae sunt, ut ampla docentium et di- 

scentium societate constituta non per unam civitatem, sed 
per universam patriam studia litterarum di vulgaren tur. 

Quare, auditores, quia iam plane perspicitis ad nos 
quoque, ad nos, inquaui, qui in docendis et discendis 
litteris versamur, laudem Melanchthonis pertinere, iustum 
debitumque ei tribuamus honorem. Nam haec est bene 
meritorum virorum laus, hic honor sempiternus et, 
ut vere dicam, inmortalitas , quod quae vivi perfecerunt 
non moriuntur cum ipsis, sed posteros etiam memoria 
rerum bene gestaruni continuo excitant, ut horum se 
similes praestent eaque quae ab Ulis acceperunt conser- 
vent defendant augeant. Sed praecipue vos, commilito- 
nes, hoc incitamento laborum uti decet. Nam iuventuti 
erudiendae ille vitam adsignaverat, iuveututis studia et 
doctrina et exemplo suo adiuvari volebat, Huius igitur 
memoriam pio et grato animo coüte, hoc exeniplum 
imitamini, et siquae studiis vestris incommoda parata 
erunt, quae video futura esse multa, quodcumque litte- 
rarum genus attigeritis, hunc suspicite, qui nulla rerum 
difficultate, nulla temporum iniquitate, nulla hominum 
invidia defetigatus vel a studiis litterarum absterritus est. 
Denique illud tenete, quo ipse olim in laudatione Aristo- 
telis, qua plane sua studia et suam sortem descripsisse 
mihi videtur, Vitebergenses adulescentes adhortatus est. 
Liceat enim mihi in fine orationis meae ipsius Melanch- 
thonis verbis vos admonere. Quoniam, inquit, omnibus 
aetatibus sycophantae bellum gerunt cum veritate äanov- 
dov, erigamus animos exemplis praestantium virorum 
nec iniquitate hominum sinamus nos ab officio abduci. 
Dixi. 

